Airal

Airal on fantasia settingin ja siellä sijaitsevan mantereen nimi. 90% tämän artikkelin sisällöstä kuvastaa vain Airalin mantereen asioita, sillä en ole ajatellut muita paikkoja niin tarkasti... (Plus muut paikat ovat tarkoituksellakin etäisiä ja mystisiä. Niiden asiat ovat myös hyvin erillaisia verrattuna Airaliin.)

## **Yleistä**

*(Aka. Yksittäisiä ajatuksia, jotka eivät sovi muualle, mutta kertovat paljon maailmasta.)*

* Airalissa kaikki metallit ovat harvinaisia. Joten aseet ovat yleensä tehty puusta, kivestä tai luista.
* Airalissa arvostetaan taiteita todella paljon.
* Airalissa ei ole ihmisiä.
* Sukupuolesta riippumatta samanlajiset henkilöt ovat keksimäärin yhtä pitkiä ja vahvoja.
* Biseksuaalisuus on normi samalla lailla kuin heterous on oikeassa maailmassa.
* Muusut hyväksytään yleisesti.
* Lajismi on ongelma. Jos eri lajeihin ei suoranaisesti suhtauduta negatiivisesti niin valitettavan yleistä on kuitenkin ajatella esimerkiksi "ethän sä voi tehdä noin koska olet x" tai "koska olet y niin sun on oltava hyvä tässä."
* Käytännössä kaikki lajit elävät yhtä pitkään kuin ihmiset. Luodut lajit (miinus vititit), lohikäärmeet ja usmevirit elävät pidempään kukin eri syistä.
* Suurin osa Airalin kulttuureista on matriarkaalisia.
* Vaikka Airalissa uskotaan jumaliin niin oikeasti maailma syntyi täysin tieteellisellä tavalla eikä jumalia ole olemassakaan.

## **Magia**

 Mana
 Loitsu
 Maagi
 Loitsija
 Loitsitut/loihditut esineet
 Alempi magia
 Korkeampi magia

Kaikilla haltioilla on aivorungossaan magiaelimeksi tai *nilamiksi* kutsuttu osa, joka (nimensä mukaisesti) mahdollistaa magian käytön. Nilam tuottaa manaa (kun veri kiertää nilamin kautta siihen mukaan tulee manaa. Vrt. miten veri kuljettaa happea). Yleisesti uskotaan että sielu sijaitsee nilamissa ja ainoastaan sielulliset olennot pystyvät loitsimaan. Tämä on hyvin ikävää niille tyypeille, jotka syntyvät nilam vahingoittuneena (aka. eivät pysty käyttämään magiaa), parhaassakin tapauksessa heitä pidetään vammaisina. Paljon parempi kohtalo ei ole myöskään niillä, jotka menettävät nilaminsa myöhemmin. Tällaisia henkilöitä pidetään sieluttomina, melkeinpä elävinä kuolleina. Joillakin seuduilla nilamin poistaminen on jopa rangaistusmuoto.

Ilman jatkuvaa verenkiertoa nilam kristallisoituu (ja joskus muutenkin vaan, tämä on varmasti jokin sairaus jolla on nimi in-universe. Aivopalan kristallisoituminen ei ole kaikkein mukavin kokemus). Näitä kristalleja kutsutaan sielukiviksi. Joten sanonta "mennä manan majoille" tarkoittaa tismalleen samaa asiaa kuin meidänkin mailmassamme, eri syistä vain.

Magia on taito kuten mikä tahansa muukin. Vuosien harjoittelun jälkeen melkein kuka tahansa pystyisi tekemään vaikeita loitsuja. Tietenkin jotkut ovat luonnostaan lahjakkaampia kuin toiset. Loitsujen tekeminen kuluttaa manaa ja tämä on uuvuttavaa. Mananhukka on samankaltaista kuin verenhukka, mutta siitä yleensä pääsee yli hyvien yöunien jälkeen. Vahvempien loitsujen tekeminen lyö tajuttomaksi ja jos maagi käyttää kaiken manansa hän kuolee. Harjoittelulla maagi pystyy tehostamaan manankäyttöään (*vrt. urheilijoiden hapenottokyky.*)

Ennen vanhaan mahtavaa maagia ja jumalaa erotti ainoastaan titteli. Sitten yksi maagi keksi miten hän voisi varastaa toisten manaa, jolloin hän pystyi aiemmin mahdottomana pidettyihin loitsuihin. Tästä asiat lähtivät nopeasti alamäkeen. Tämä henkilö perusti voimiensa avulla valtakunnan ja julistautui sen kuninkaaksi. Vuosi vuodelta se vain kasvoi ja kun hän sai valloittamiensa alueiden mukana alaisuuteensa lisää maageja joiden manan hän pystyi varastamaan niin hän oli käytännössä voittamaton. Lopulta hänen valtakuntansa oli koko Airalin kokoinen. Hän oli niin mahtava etteivät aseet, ikä tai sairaus voineet vahingoittaa häntä. Tämän takia häntä kutsutaan Kuolemattomaksi Kuninkaaksi (tai Keisariksi).

Kuolematon Kuningas piti keinonsa varastaa manaa visusti salassa, mutta hän pelkäsi jatkuvasti jonkun toisen maagin keksivän sen. Joten hän tuhosi magiakirjoja ja vainosi maageja. Vomiensa ja armeijansa avulla hän onnistui kitkemään magiataidon takaisin ruohonjuuritasolle. Vasta tässä kohtaa hän ymmärsi virheensä. Koska ei ollut enää niin hyviä maageja, joiden manaa varastaa Kuningas ei pystynyt samoihin saavutuksiin kuin ennen. Hänellä oli kuitenkin sen verran paljon manaa varastossa ja hän oli nyt Airalin ylivoimaisesti paras maagi niin kukaan ei voinut vieläkään vastustaa häntä.

Vuosisatojen aikana Kuningas heikkeni pikkuhiljaa. Hän alkoi jopa hitaasti taas ikääntymään. Pelkojensa takia hän ei kouluttanut uusia maageja, joten hänen täytyi varastaa manaa tavallisilta henkilöiltä. Ja ne vähät yhä jäljellä olevat maagit pysyivät visusti piilossa. Lopulta hallittuaan tuhat vuotta Kuningas murhattiin.

"Kuolemattoman" Kuninkaan kuoleman jälkeen magiantutkimus voitiin aloittaa uudelleen nollista. Sen lisäksi että historialliset taidot olivat kadonneet niin myös kulttuurillinen suhtautuminen korkeampaan magiaan oli muuttunut. Ennen se oli ollut ihailtava kutsumus, mutta nyt se toi vain mieleen tyrannin ja vainot. Tästä huolimatta taito alkoi pikkuhiljaa palautumaan vuosisatojen aikana.

Nykyään käytännössä kaikki käyttävät pienimuotoista magiaa päivittäisessä elämässään. Esimerkiksi melkein kaikki valot ovat manalamppuja. Korkeampi magia nähdään taas taitona ja ammattina, mutta siihen suhtaudutaan yhä hitusen epäillen. Aatelisten välisissä kohtaamisissa magian käyttöä pidetään hyvin epäkohteliaana ja epäilyttävänä (loitsullahan voisi vaikka manipuloida jonkun puolelleen!)

## **Lajit**

Airalissa elää lukuisia humanoidilajeja, mutta millään niistä ei ole luonnostaan ihmismäisen pyöreitä korvia. Oikeastaan Airalin kaikissa kulttuureissa pyöreäkärkiset korvat yhdistetään jumaluuteen. Airalin humanoideista voi käyttää termiä "haltia" ja ne voivat lisääntyä keskenään (nyxiläiset ovat poikkeus). Koska suomen kieli on mitä on niin sanonnat kuten "olla ihmisiksi" tai "olla inhimillinen" ovat entisellään ihan vain sen takia että ne kuullostaisivat oudolta väännettynä haltia-variaatiokiksi. Joten käytännössä aina kun Airalissa viitataan ihmisiin niin oikeasti tarkoitetaan haltioita.

Jostain syystä puoliveriset lapset muistuttavat yleensä lajillisesti enemmän synnyttänyttä osapuolta.

### **Luonnollisesti kehittyneet lajit**

Vuosimiljoonia kestäneen evoluution tuloksena syntyneitä haltialajeja.

#### **Lumenfos**

Haltioita, joilla on pitkät teräväkärkiset korvat, joiden kärki on voi olla jopa hitusen taittunut tämän painon takia. Joillakin on korvien päässää tupsut, mahdollisesti muistutuksena yhteisistä esivanhemmista lucavojen kanssa. Hiusten, ihon ja silmien värit ovat samanlaisia kuin tavallisillakin ihmisillä (tosin otettava huomioon että Airalin eteläisin osa vastaa ilmastoltaan pohjois-Afrikkaa, joten tuskin ihan kaikkein tummimpia ihonsävyjä?)

Kun meidän maailmassamme puhutaan white priviledgestä niin Airalissa puhutaan lumenfos priviledgestä. Suurin osa aatelisista Modimassa ja Keisarikunnassa ovat lumenfoseja, lumenfosit pääsevät helpommin parempiin kouluihin, kauneusihanteet perustuvat yleensä heihin jne.

#### **Cilfos**

Lumonfosien lähin sukulaislaji, jotka muistuttavat yhtä suurta seikkaa lukuunottamatta lähes täysin lumenfoseja. Cilfosien silmissä iiris on valkoinen ja silmänvalkuainen on värillinen (tämän takia tästä silmän osasta Airalissa käytetään enemmän termiä skleera. Tai käytettäisiin jos siellä puhuttaisiin suomea.) Lisäksi cilfosien hiukset voivat olla hitusen luonnottoman väriset, esimerkiksi hyvin kirkas punainen, sinimusta jne. Nämä ovat kuitenkin siinä semirealismin rajoissa, joten ei esimerkiksi luonnostaan vihreitä hiuksia.

#### **Goljahm**

Keskimäärin muita pidempiä haltioita, jos keskimääräinen lumenfos on 175 cm niin keskimääräinen goljahm on 195 cm. Lisäksi kaikilla goljahmeilla kasvaa sarvet, muttei läheskään niin massiiviset kuin Dragon Agen qunareilla. Kun jatketaan vertailua niin goljahmien korvat ovat samantyyppisiä kuin LOTR-leffojen haltioilla. Värityksen puolesta goljahmit vastaavat ihmisiä kaikessa muussa paitsi silmien värissä, goljahmien silmät ovat saman väriset kuin kissoilla. Joten vihreät, keltaiset ja oranssit silmänvärit ovat yleisimpiä.

Lajinimi goljahmin takia Airalissa voidaan käyttää sanaa "goljatti" kuvaamaan henkilöä. Watch me make lore reasons to have stuff like that!

#### **Lucafo**

Lucafoilla on useita silmiinpistäviä piirteitä. Ensinnäkin heidän hiuksensa ja silmänsä voivat olla aivan minkä tahansa värisiä. Heidän pupillinsa reagoivat valoon samalla tavalla kuin kissoilla. Heidän korvansa ovat turkin peittämiä, niissä voi kärjessä olla tupsut kuten ilveksillä ja ne liikkuvat samaan tyyliin kuin eläimillä. Tämän takia lucafoista näkee niin helpolla miltä heistä tuntuu ja heidän kultuurissaan rehellisyys on arvossaan.

#### **Crafalca**

Harmaaihoisia olentoja, joilla on tuntosarvet. Muuten heidän värityksensä on samankaltainen ihmisten kanssa, mitä nyt voivat olla asteen verran kirkkaampia. Ilmeisesti laji sai alkunsa vuoristoisella seudulla ja luolissa. Tuntosarviensa ja keskimääräistä pienemmän kokonsa tähden heitä käytetään usein kaivoksissa työntekijöinä. Yleisen stereotypian mukaan Crafalcat sopivat muutenkin palvelijoiksi. Juonikkaat crafalcat käyttävät tätä oletusta hyväkseen ja voivat soluttautua minne haluavat.

#### **Akila**

aka. haltiat, joilla on sirppikuun muotoiset korvat.

#### **Usmevir**

Haltjameläisiä haltioita. Haltjamella ei kehittynyt muita älykkäitä lajeja (ja jos kehittyikin niin ne tuhottiin kauan sitten), joten he käyttävät lajistaan vain sanaa 'me' eli heidän kielellään usmevir. Tämä ei kuitenkaan tarkoita että usmevirit olisivat keskenään samannäköisiä. He ovat keskenään yhtä monimuotoisia kuin ihmiset plus heillä voi esimerkiksi olla keltaiset silmät ja kirkkaanpunaiset hiukset. (Usmevirit ovat keksineet hiusvärit ja piilolinssit, joten oikeastaan he voivat värien puolesta näyttää miltä vain.) Keskiverto usmevir on keskiverto ihmistä pidempi ja he näyttävät hyvinkin androgyyneiltä.

Usmevirit ajattelevat mielellään olevansa muita lajeja älykkäämpiä, koska heidän teknologiansa on kehittyneempää. Todellisuudessa he ovat aivan yhtä älykkäitä kuin muutkin.

### **Luodut lajit**

Tuhansia vuosia sitten haltjamelaiset tutkijat koittivat tehdä lajistaan "jumalten kaltaisia". Tämä ei sujunut aivan suunnitellusti. Lopputuloksena oli suuri kasa ruumiita ja alku muutamalle uudelle lajille.

#### **Driniani**

Aikoinaan drinianit olivat tavallisia haltioita, mutta sitten heidän kehonsa täytettiin manalla. Suurin osa tällaisten kokeiden uhreista kuoli, mutta pari onnekasta selvisi. Palkkioksi melkein kuolemisesta he saivat vertaansa vailla olevat magiakyvyt eivätkä he enää ikääntyneet. Saatuaan vapautensa drinianit usein käyttivät kykyjään vakuuttaakseen olevansa jumalia ja he onnistuivatkin tässä. Kaikki olisi mennyt heidän kannaltaan hyvin elleivät he olisi kääntyneet toisiaan vastaan.

Jäljellä on enää pari driniania: Yumare ja Hurme *(ja ehkä Meri, jos ikinä saan päätettyä tämän asian)*. Kaikista muista lajeista poiketen drinianeilla on luonnostaan pyöreäkärkiset korvat kuten ihmisillä.

#### **Nyxi**

Nyxiläiset syntyivät samoista kokeista kuin drinianit eli joskus kauan sitten hekin olivat tavallisia haltioita. Nykyään he kuitenkin ovat pikimustia olentoja, joiden kehon ainoa luu on yhdestä osasta koostuva pääkallo. Kallo on sielukivien kaltaista kristallia ja hehkuu lievästi. Nyxiläiset eivät muista mitään entisestä elämästään haltioina, mutta muutoksessa oli myös hyviä puolia. Nyxiläiset ovat muodonmuuttajia. he elävät pidempään kuin muut, heidän ei tarvitse syödä ruokaa ja heidän suurin heikkoutensa ovat heidän äärimmäisen valonarat silmänsä (monet nyxiläiset muuttavat itseään niin että silmien edessä on ohut ihokalvo). Nyxiläisten ilmeetkin perustuvat muodonmuutokseen, esimerkiksi hymyilläkseen nyxiläiset paljastavat kaistaleen kallostaan.

Haltjamella nyxiläisiä käytetään käytännössä asukkaiden yhteisinä palvelijoina kun taas Airalilla he ovat yleensä korkeassa asemassa.

#### **Dagtis**

Dagtisit syntyivät samoissa kokeissa kuin drinianit ja nyxiläiset. Siinä missä nyxiläisistä tuli pikimustia niin dagtisit menettivät kaiken pigmenttinsä ja heistä tuli vitivalkoisia. He eivät muista mitään edellisestä elämästään, mutta muutoksesta oli etujakin. Dagtisit ovat fyysisesti hyvin vahvoja, he kestävät enemmän iskuja kuin muut, kalpeasta ihostaan huolimatta he eivät pala auringossa, he kestävät äärimmäisiä lämpötiloja paremmin ja keskiverto dagtis voi voittaa yllätävänkin kovan goljahmin kädenväännössä. Heillä ei kuitenkaan ole magiaelintä. Haltjamella heitä käytetään sotilaina eikä heillä uskota olevan sieluja kun taas Airalissa dagtisit ovat kadonneet kokonaan, koska he sekoittuivat paikallisväestön kanssa. Lopputuloksena syntyivät vititit.

#### **Vititi**

Dagtisien ja erinäisten muiden lajien sekoituksista syntynyt laji. Heidän hiuksensa ja ihonsa ovat muuten vitivalkoiset, mutta suurimmalla osalla vititeistä on luonnostaan musta suortuva hiuksissaan. Myös vititien silmät ovat tummat ja mustat silmät ovat kaikkein yleisimmät. Dagtisien tavoin vititit eivät pala auringossa, mutta muita voimia he eivät perineetkään esivanhemmiltaan. Heillä kuitenkin on magiaelin, vaikkakin mahdollisuus syntyä vahingoittuneen magiaelimen kanssa on huomattavasti suurempi kuin muilla lajeilla. Tätä ehkä tasapainottaa se fakta, että toimivan magiaelimen omaavat vititit ovat keskimääräistä parempia maageja.

Enemmistö vititeistä asuu Vaelanssissa ja paikallisen kulttuurin takia 17 täytettyään he tatuoivat kasvoihinsa molempiin poskiin mustat kuviot (yleensä kärjellään olevat kolmiot).

### **Muut älykkäät lajit**

#### **Lohikäärme**

(aka. se yksi laji jonka olen aina retconnaamassa pois.)

Mahtavia olentoja, jotka muistuttavat ulkonäöltään enemmän aasialaisia kuin eurooppalaisia lohikäärmeitä. Suomujen sijasta heillä on turkispeite.

## **Valtiot Airalissa**

Pitkän historian aikana Airalin mantereella on ollut useampiakin valtioita, mutta tilanne näyttää tältä vuonna 6000. (Muita kaupunkeja osiossa on joitakin relevantteja kaupunkeja, ei siis kaikkia eri kaupunkeja.)

### **Modima**

Stabington
 Uskonto:

Katso myös: Modiman hallitsijat

Kuolemattomana pidetyn lohikäärmekeisarinna Draaensin valtakunta. Lukuiset yritykset hankkiutua hänestä eroon ovat sujuneet vaihtelevan hyvin, mutta koska kaikki osapuolet turhautuivat jatkuvaan verenvuodatukseen niin kompromissina valtiomuoto on parlamentaarinen monarkia. Kunnes siis keisarinna haluaa kaiken vallan taas itselleen tai joku vallankumouksellinen haluaa demokratian...

Notes:

* *Esteettisenä inspiraationa on länsi-Eurooppa. Pohjoisemmassa on enemmän vaikutteita Englannista ja etelässä Italiasta, mutta rannikolla (ja hyvin vanhoissa kaupungeissa) on inspiraatiota muinaisesta Kreikasta. Jotta asiat eivät olisi kuitenkaan liian geneeristä fantasiaa, niin kaikki, joilla on varaa, tavoittelevat barokkityyliä keisarinnasta inspiroituneena.*

### **Xenttuuri**

Katso myös: Xenttuurin hallitsijat

Vuorten keskellä (ja niiden alla) oleva kuningaskunta, jolla on kiintoisa tapa päättää uudesta hallitsijasta. Kuningasperhe lähettää perillisen vuodeksi seikkailemaan ympäri Airalia mukanaan safiirikaulakoru (oikeastaan se on Iche Daion, valtion perustajan, nilamista tehty) . Kuka ikinä palaakaan vuoden kuluttua korun kanssa kruunataan hallitsijaksi. Tämä on periaatteessa testi siitä, että luottaako kansa tulevaan hallitsijaan.

Hallitsijan titteli on sukupuolesta riippumatta "Daio", mutta jotkut ulkopuoliset käyttävät silti daiosta nimeä "kuningas/kuningatar". Hallitsijan puoliso on samaan tapaan sukupuolesta riippumatta "Daai".

Notes:

* *Paikannimet ovat väännöksiä eri aikamääreitä ilmaisevia sanoja (esim. Xenttuuri perustuu sanaan "Century" ja Decadi sanaan "Decade")*
* *Esteettisesti... Idk. Mä en tiedä miltä rakennukset Xenttuurissa näyttävät ;\_\_; Paljon torneja, kai. Mutta yläluokan vaatetus on tavallaan yhdistelmä kimonoa ja paavimaisia vaatteita.*

### **Kahaido**

Joka mäen päällä on oma pikku (kaupunki)valtionsa. Luulisi että ne olisivat sodassa keskenään, mutta eri tahot tajusivat jo kauan sitten että on viisaampaa käydä kauppaa kuin sotaa. Ja näin syntyi hyvin monimutkainen systeemi, joka kaikkien odotusten vastaisesti toimii ja menestyy. Jotkut tahot silti yhä unelmoivat Kahaidon yhdistämistä yhdeksi kiinteäksi valtioksi (he tosin ovat ovat tehneet sitä jo satoja vuosia tuloksetta).

Notes:

* *Esteettisenä inspiraationa Babylon, renessanssi-Italia ja islamin kulta-aika. Niin paljon mosaikkia!*

### **Itäinen Keisarikunta**

Jossa kaikki paikannimet ovat yhdyssanoja ja joka ei ole enää keisarikunta. Koska vallankumouksessa oli mukana niin monia uudistushaluisia henkilöitä niin Keisarikunnasta on tullut mantereensa teollistunein valtio. Heillä on jopa rautatieverkosto! Valitettavasti valtaan nousseiden mielestä oli myös hyvä idea tuhota valtion historiaa. Melkein kuin kaikki vanha täytyisi korvata uudella. Lukemattomia kirjoja, maalauksia jne. on jo tuhottu, mutta koska he nousivat valtaan niin vähän aikaa sitten niin kaikki ei ole vielä mennyttä.

Ehkä vielä joskus he vaihtavat nimensäkin joksikin uuteen ideologiaansa sopivammaksi.

Notes:

* *Esteettisenä inspiraationa Saksa ja keisarillinen Venäjä. Valtiollisissa rakennuksissa Keisarikunta koitti out-blingata Modiman vastaavat.*
* *Oikean Venäjän tavoin Keisarikunnalla on pahana tapana tuhota alueillaan olevia vähemmistökulttuureja.*
* Keisarillisena aikana Itäisen Keisarikunnan johdossa oli kaksikymmentä suursukua. Voltz oli yksi niistä

### **Vaelans**

Taktisesti ottaen Vaelans on osa Itäistä Keisarikuntaa ja virallisesti Vaelansin ylin paikallinen hallitsija on Keisarikuntalainen kenraalikuvernööri, mutta autonomiansa ansiosta Vaelans luokitellaan omaksi valtiokseen. Lisäksi kansan silmissä ylintä arvovaltaa pitää Pyhän Valon ylipapitar, josta käytetään termiä "Loistava".

Kaiken kaikkiaan Vaelansissa asioihin suhtaudutaan hyvin musta-valkoisesti.

Notes:

* *Vaelansilaiset paikannimet ovat joko väännöksiä raamatullisista paikannimistä (esim. Epäja on periaatteessa käännös nimestä Antioch) tai valoon, kirkkauteen, aurinkoon ja vastaaviin viittaavia (esim. Keaval on sana "Valkea", jossa tavut ovat vaihtaneet paikkoja.)*
* *Esteettisenä inspiraationa on pääasiassa Suomi ja etelämmässä Britannia.*

## **Valtiot Haltjamellä**

Vuoteen 6000 mennessä Haltjamen lukemattomat saaret ovat kaikki liittyneet liittovaltioksi. Saarilla on oma paikallishallintonsa ja jotkut lait ovat erillaisia eri saarilla.

## **Uskonto**

Katso myös: Jumalat (Airal)

Ylivoimaisesti suurin uskonto on Skaala, jota palvotaan ympäri Airalia. Skaala sai näin suuren aseman, koska aikoinaan Airalissa oli yksi suuri keisarikunta, jonka hallitsijat koittivat yhtenäistää maan. Valtio hajosi, mutta sen levittämä uskonto jäi elämään. Ajan saatossa jumalista kehittyi paikallisia eri versioita. Esimerkiksi Stabingtonin Dia ja Pääkaupungin Dia painottavat eri puolia jumalattaresta. *(Ajattele muinaisten kreikkalaisten eri versioita jumalista, tässä on sama idea.)*

## **Ajanlasku**

Ajanlasku alkaa siitä väitetystä hetkestä, jolloin Skaala-jumalat tekivät ensimmäisen siveltimenvetonsa. Tämä luku saatiin monimutkaisella matemaattisella laskutoimituksella (eikä sillä ole mitään tekemistä todellisuuden kanssa.) Kronologisesti tuoreimmat keksimäni tapahtumat sijoittuvat noin vuoteen 6000.

### **Lukuina**

Viikossa on kymmenen päivää.

Kuukaudessa on kolme viikkoa eli 30 päivää.

Vuodessa on 12 kuukautta eli 36 viikkoa eli 360 päivää.

In-universe kuukausilla on varmasti omat nimensä, mutta omaa elämää helpottaakseni käytän samoja nimiä kuin oikeassa maailmassa. Yhdellä erolla! Joulukuun sijasta on Talvikuu.

Jokaisella kuukauden päivällä on oma nimensä. Koska kuukaudet ovat aina saman mittaisia niin pelkän numeron sijasta nämä ovat vakiintuneet:

*(Tässä nämä on jaoteltu viikkojen mukaan)*

Juy Twak Kho Nje Vee Ksu Eman Resan Ihek Ymty

Eje Tweje Tolje Jorje Fiije Ikjen Sibje Okje Neje Takty

Takjy Takak Takol Takel Takiis Takuus Tasei Takah Takine Khotre

Sen sijaan että sanottaisiin vaikkapa "tammikuun kolmas" niin Airalissa sanotaan "tammikho". Numero lopussa kertoo kuulijoille että puhutaan kuukauden päivästä eivätkä he ala siis miettimään "tammi mikä?" *(Tarinoissani kirjoitan kuitenkin vaan suosiolla "tammikuun kolmas", sillä lukijoiden on hyvä ymmärtää mistä puhun.)*